शिव-शक्ति सृष्टि में मानवोत्पत्ति करने की इच्छा करते ही शिव पुरुष रूप और शक्ति स्त्री रूपा स्थूल शरीर में अपने परिवर्तित हो गए। तत्पश्चात् शब्द-शक्ति रूप ‘सः’ (आत्म) से युक्त स्थूल शरीर जब आपस में एक-दूसरे (पुरुष-स्त्री) मैथुनी मिलन करते हैं तो सांसारिक भाव में ‘सः’ रूप आत्मा सुषुम्ना से आज्ञा-चक्र से होते हुये मूलाधार में जाकर मूल में ‘अहम्’ रूप में परिवर्तित हो जाती है तत्पश्चात बार-बार घर्षण से कुण्डलिनी शक्ति की जागृति अधोमुखी रूप में हो जाती है जिसके कारण ‘अहम्’ रूप जीव शुक्र (Semen) रूप में परिवर्तित हो जाती है। पुनः शुक्र कोष (Cell) के रूप में परिवर्तित हो जाता है। तत्पश्चात् कोषकीय शुक्र बीज (Sperm) के सहारे पिता रूप पुरुष से माता रूप स्त्री के गर्भाशय में मैथुन के माध्यम से प्रविष्ट कर जाता है। चूँकि गर्भाशय एक प्रकार का बीज के विकास का स्थान होता है। इसलिए बीज वाला शुक्र जो कोष रूप में था, अनुकूल स्थान पाकर शरीर का रूप धारण कर लेता है अर्थात शरीर रूप में विकसित हो जाता है। जिस प्रकार उर्वरा खेत को पाकर बीज पौधा तथा वृक्ष बन जाता है। उसी प्रकार शुक्र से युक्त बीज से शरीर बन जाता है और बीज से वृक्ष पुनः वृक्ष से बीज पुनः बीज से वृक्ष और वृक्ष से बीज होता जाता है, ठीक यही क्रिया शरीर के लिए भी है।